CELEX: 32015R1516
Language: hu
Date: 2015-06-10 00:00:00
Title: A Bizottság (EU) 2015/1516 felhatalmazáson alapuló rendelete (2015. június 10.) az 1303/2013/EU európai parlamenti és tanácsi rendelet alapján az európai strukturális és beruházási alapok által a kutatás, fejlesztés és innováció ágazatában finanszírozott műveletekre vonatkozó átalány megállapításáról

15.9.2015   
            
            
               HU
            
            
               Az Európai Unió Hivatalos Lapja
            
            
               L 239/65
            
         A BIZOTTSÁG (EU) 2015/1516 FELHATALMAZÁSON ALAPULÓ RENDELETE
   (2015. június 10.)
   az 1303/2013/EU európai parlamenti és tanácsi rendelet alapján az európai strukturális és beruházási alapok által a kutatás, fejlesztés és innováció ágazatában finanszírozott műveletekre vonatkozó átalány megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről szóló, 2013. december 17-i 1303/2013/EU Európai Parlament és tanácsi rendeletre (1) és különösen annak 61. cikke (3) bekezdése harmadik albekezdésére,
   mivel:
   
               (1)
            
            
               Az 1303/2013/EU rendelet 61. cikkével összhangban a közhozzájárulás számítása során figyelembe kell venni a műveletek által termelt bevételeket.
            
         
               (2)
            
            
               Az 1303/2013/EU rendelet rendelkezik arról, hogy a kutatás, fejlesztés és innováció ágazatában végrehajtott műveletekre százalékban kifejezett bevételi átalányt kell alkalmazni a diszkontált nettó bevétel kiszámítása nélkül.
            
         
               (3)
            
            
               A múltbeli adatok alapján a kutatás, fejlesztés és innováció ágazatában termelt nettó bevételre vonatkozó átalányt 20 %-ban kell megállapítani a túlfinanszírozás és a piaci torzulások elkerülése érdekében,
            
         ELFOGADTA EZT A RENDELETET:
   1. cikk
   Ez a rendelet meghatározza a kutatás, fejlesztés és innováció ágazatában a műveletek potenciális nettó bevételének előre történő meghatározása és a műveletek elszámolható kiadásainak az 1303/2013/EU rendelet 61. cikkének (2) bekezdése szerinti megállapítása céljából alkalmazandó átalányt.
   2. cikk
   Az 1303/2013/EU rendelet 61. cikke (3) bekezdésének a) pontjában említett, a nettó bevétel százalékban meghatározott átalány formájában meghatározott százalékos arányának alkalmazása céljából 20 %-os átalány kerül megállapításra a kutatás, fejlesztés és innováció ágazatában végrehajtott műveletekre.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. június 10-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 320. o.